### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiativerne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges fire projekter i Kr. Helsinge lokalområde med henblik på beslutning om frigivelse af midler til projekterne. De fire projekter er skaterramper, tilskud til etablering af handicaptoilet til forsamlingshuset, klatrenet og multibane. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen godkendes med en rammebevilling på 500.000 kr.

## Behandling

Økonomiudvalg, kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er,
        at     puljen skal anvendes til investeringer i anlæg og by-inventar, der enten ikke findes i  dag eller som skal ændres/udvides. Og uanset formål skal anvendelsen være rettet  mod det offentlige rum.

at     der skal etableres en demokratisk proces i hvert lokalsamfund. Og det enkelte  lokalsamfund indstiller projekterne til kommunen med endelig godkendelse i  økonomiudvalg og kommunalbestyrelse.

De konkrete ansøgninger fra Kr. Helsinge området:

Kr. Helsinge lokalområde holdt borgermøde den 14. november 2019, hvor der blev stemt om 32 forslag til projekter. Efterfølgende har lokalområdet arbejdet videre med projekterne. Den  2. marts 2022 er der afholdt borgermøde, hvor de højst prioriterede projekter fra 2019 blev præsenteret for de fremmødte borgere. Alle projekterne blev godkendt på mødet og bliver nu fremlagt med henblik på godkendelse i Kommunalbestyrelsen. Projekterne er:

1. Skaterramper placeret i skolegården på Kr. Helsinge skole
2. Tilskud til handicaptoilet til forsamlingshuset
3. Klatrenet til opsætning på aktivitetspladsen
4. Multibane placeret på skolens plæne.

I alle projekterne er der estimeret en økonomi indenfor områdets samlede ramme på 500.000 kr.  og man søger nu om godkendelse i økonomiudvalget og kommunalbestyrelsen.

1. *Skaterramper placeret i skolegården på Kr. [adresse] har været i dialog med skolen, og søger om midler til at opføre lave skaterramper i skolegården. Skaterramperne vil være til glæde for skolens elever i skoletiden og offentligheden udenfor skoletiden.
2. *Handicaptoilet til forsamlingshuset (ekstraomkostninger i forbindelse med etablering af nye toiletfaciliteter)*I Kirke [adresse] står man overfor etablering af nye toiletter, og i den forbindelse søger man om tilskud fra 'Få det Fikset' - puljen til etablering af et handicaptoilet.
3. *Klatrenet til opsætning på aktivitetspladsen*I Kirke Helsinge er der en aktivitetsplads med blandt andet legeredskaber og en bålhytte. Det ønsker man at supplere med et klatrenet.
4. *Multibane placeret på skolens plæne*Ligesom med skaterramperne har lokalområdet været i dialog med skolen om mulighederne for etablering af en multibane. Lokalområdet søger om midler til at etablere en multibane, der - ligesom med skaterramperne - skal placeres på skolens område. Multibanen vil være til glæde for skolens elever i skoletiden og offentligheden udenfor skoletiden.

*Administrationens bemærkninger*Projektet opfylder de rammer for anvendelse af puljen, der er skitseret i bilaget til budgetaftalen.

Før etablering af skaterramper, klatrenet og multibane skal der gives byggetilladelse og ibrugtagningstilladelse. I den forbindelse vil der også skulle indhentes godkendelse af en certificeret legepladsinspektør.
Administrationen har herudover ikke yderligere bemærkninger til selve projektet.

*Afledte driftsudgifter*Der vil være afledte driftsudgifter til alle fire projekter. For de tre projekter skaterramper, multibane og klatrenet vil der være udgifter til:

* Tilsyn af legepladsinspektør (ifølge en ny standard skal det være årligt)
* Kvartalsvis tjek af konstruktioner, tjek af fundamenter, efterspænding, smøring
* Nødvendig vedligeholdelse og reparation

Det er administrationens anbefaling, at udgifterne til de årlige tilsyn og kvartalsvise tjek af konstruktioner afholdes af kommunen. Udgifterne hertil estimeres for de tre projekter til i alt 14.000 kr. om året. Et ugentligt tilsyn kan varetages af enten skole eller lokalråd efter nærmere aftale.

Både skaterramper og multibane vil efter etablering blive overdraget til [adresse], der vil stå for drift og vedligeholdelse. Udgifterne estimeres til at være optil 10% af anlægssummen. Udgifter til drift og vedligeholdelse af klatrenet vil lokalrådet stå for.
Udgifter til drift og vedligeholdelse af handicaptoilettet vil blive varetaget af [adresse].

## Økonomiske konsekvenser

Kr. Helsinge lokalområdes samlede andel af puljen til Lokalsamfundenes ’Få det Fikset’ projekter er 500.000 kr. De samlede omkostninger til de fire projekter (skaterramper, tilskud til handicaptoilet til forsamlingshuset, klatrenet og multibane ) er estimeret til 500.000 kr. En godkendelse af projekterne betyder, at der herefter resterer 0 kr. af Kr. Helsinge lokalområdes andel af ’Få det Fikset’ – puljen. Når projekterne er gennemført og de endelige omkostninger er kendt, vil en eventuel uforbrugt del af rammen til de fire projekter kunne tilgå øvrige ’Få det Fikset’ projekter i Kr. Helsinge.

De afledte driftsudgifter til årlige tilsyn af legepladsinspektør og kvartalsvise tjek af konstruktioner samt vedligeholdelse af skaterramper og multibane tilrettes det administrative budget fra året efter, at projekterne er gennemførte.

[adresse] bemærkninger er indarbejdet i sagen.

### Sagens forløb

18-05-2022 Økonomiudvalget
Anbefales.